/* KOM/2010/0791 v konečnom znení - COD 2011/0001 */ Návrh NARIADENIE EURÓPSKEHO PARLAMENTU A RADY, ktorým sa mení a dopĺňa nariadenie (ES) č. 2006/2004 o spolupráci medzi národnými orgánmi zodpovednými za vynucovanie právnych predpisov na ochranu spotrebiteľa





[pic] | EURÓPSKA KOMISIA | Brusel, 3.1.2011 KOM(2010) 791 v konečnom znení 2011/0001 (COD) Návrh NARIADENIE EURÓPSKEHO PARLAMENTU A RADY, ktorým sa mení a dopĺňa nariadenie (ES) č. 2006/2004 o spolupráci medzi národnými orgánmi zodpovednými za vynucovanie právnych predpisov na ochranu spotrebiteľa (Text s významom pre EHP) DÔVODOVÁ SPRÁVA KONTEXT NÁVRHU Dôvody a ciele návrhu Celkové ciele navrhovaného pozmeňujúceho a doplňujúceho nariadenia spočívajú v zabezpečení, aby nariadenie Európskeho parlamentu a Rady (ES) č. 2006/2004 o spolupráci medzi národnými orgánmi zodpovednými za vynucovanie právnych predpisov na ochranu spotrebiteľa („nariadenie o spolupráci v oblasti ochrany spotrebiteľa“)[1] bolo naďalej efektívne a aby sa ním zaručovalo, že medzi transakciami v rámci EÚ a vnútroštátnymi transakciami neexistuje diskriminácia, pokiaľ ide o účinnosť a efektívnosť príslušných národných orgánov pri stíhaní porušení právnych predpisov. V záujme dosiahnutia týchto cieľov je účelom navrhovaného pozmeňujúceho a doplňujúceho nariadenia aktualizovať obsah prílohy k nariadeniu o spolupráci v oblasti ochrany spotrebiteľa tak, aby odrážal najnovší vývoj v oblasti ochrany spotrebiteľa. Všeobecný kontext Potreba právneho nástroja bola prvýkrát identifikovaná v Zelenej knihe o ochrane spotrebiteľa EÚ[2], v ktorej sa zistili medzery vo vynucovaní zákonov na ochranu spotrebiteľa týkajúcich sa ekonomických záujmov spotrebiteľov na vnútornom trhu. Komisia predložila oznámenie[3] týkajúce sa opatrení nadväzujúcich na túto zelenú knihu a po ďalších konzultáciách s národnými vládami a zohľadnení uznesenia Rady z 2. decembra 2002[4], ako aj uznesení Európskeho parlamentu[5], predložila návrh nariadenia o spolupráci v oblasti ochrany spotrebiteľa[6]. Rada a Európsky parlament prijali nariadenie v súlade s postupom v článku 251 (ES)[7] z 27. októbra 2004. Nariadenie vstúpilo do platnosti 29. decembra 2005. Cieľom nariadenia o spolupráci v oblasti ochrany spotrebiteľa je zrušenie prekážok pri cezhraničnej spolupráci medzi verejnými orgánmi na vynucovanie právnych predpisov s cieľom zistiť, vyšetriť a zastaviť alebo zakázať porušovanie právnych predpisov v rámci EÚ, ktoré slúžia na ochranu záujmov spotrebiteľov, aby sa zabezpečilo účinné fungovanie vnútorného trhu. V nariadení sa dosahuje tento cieľ prostredníctvom vytvorenia sietí zameraných na spoluprácu v oblasti vynucovania právnych predpisov na ochranu spotrebiteľa medzi verejnými orgánmi na vynucovanie právnych predpisov, čím sa zároveň zvyšuje dôvera spotrebiteľov pri prijímaní cezhraničných ponúk, ako aj zabraňuje vyhýbaniu sa vynucovacej činnosti orgánov, čo spôsobuje ujmu na konkurencieschopnosti predajcov a dodávateľov dodržiavajúcich právne predpisy. Sieť založená nariadením o spolupráci v oblasti ochrany spotrebiteľa sa venuje monitorovaniu a vynucovaniu právnych predpisov na ochranu spotrebiteľa. Právne predpisy, ktoré patria do pôsobnosti siete, sú uvedené v prílohe, na ktorú je odkaz v článku 3 písm. a) nariadenia o spolupráci v oblasti ochrany spotrebiteľa. Preto je vhodné zabezpečiť, aby bola príloha v súlade s vývojom právnych predpisov EÚ v oblasti ochrany spotrebiteľa. Existujúce ustanovenia v oblasti návrhu Cieľom tohto návrhu je zmeniť a doplniť prílohu k nariadeniu o spolupráci v oblasti ochrany spotrebiteľa. Súlad s inými politikami a cieľmi EÚ Navrhovaným pozmeňujúcim a doplňujúcim nariadením sa zaktualizuje rozsah cezhraničnej spolupráce národných orgánov na vynucovanie právnych predpisov tak, aby odrážal najnovší vývoj právnych predpisov EÚ v oblasti ochrany spotrebiteľa. Preto dopĺňa existujúce právne predpisy EÚ v oblasti ochrany spotrebiteľa. POSÚDENIE VPLYVU Keďže navrhované nariadenie nemá významný vplyv na hospodárstvo, spoločnosť ani na životné prostredie, posúdenie vplyvu nie je potrebné. PRÁVNE PRVKY NÁVRHU Právny základ Za právny základ nariadenia o spolupráci v oblasti ochrany spotrebiteľa sa zvolil článok 95 (ES)[8], a to vzhľadom na zámery a ciele sledované v nariadení. Ide najmä o zámer efektívne a účinne riešiť otázku cezhraničných nepoctivých obchodníkov, ktorí narúšajú bezproblémové fungovanie vnútorného trhu, a tak prispieť k odstráneniu narúšania hospodárskej súťaže a prekážok vo vnútornom obchode. Cieľom navrhovaného pozmeňujúceho a doplňujúceho nariadenia je zachovať účinnosť a efektívnosť cezhraničných činností siete zameranej na spoluprácu v oblasti ochrany spotrebiteľa, ktoré sa týkajú vynucovania právnych predpisov, a to prostredníctvom zmeny a doplnenia prílohy k nariadeniu o spolupráci v oblasti ochrany spotrebiteľa, čím sa zabezpečí, že rozsah cezhraničnej spolupráce bude i naďalej relevantný. Navrhované pozmeňujúce a doplňujúce nariadenie preto prispieva k tým istým zámerom a cieľom ako nariadenie o spolupráci v oblasti ochrany spotrebiteľa, pričom článok 114 zostáva nezmenený ako právny základ. Zásady subsidiarity a proporcionality Navrhované opatrenie vyžaduje zmenu a doplnenie súčasného regulačného rámca EÚ, a teda sa týka oblasti, v ktorej EÚ už uplatnila svoju právomoc. Návrh je preto v súlade so zásadou subsidiarity stanovenou v článku 5 Zmluvy o EÚ[9]. V súlade so zásadou proporcionality podľa uvedeného článku 5 Zmluvy o EÚ navrhované pozmeňujúce a doplňujúce nariadenie neprekračuje rámec nevyhnutný na dosiahnutie svojich cieľov. Výber nástrojov Nariadenie sa zvolilo preto, že opatrením sa predovšetkým aktualizuje rozsah postupov spolupráce medzi verejnými orgánmi s priamou uplatniteľnosťou tak, aby odrážal najnovší vývoj právnych predpisov EÚ v oblasti ochrany spotrebiteľa. VPLYV NA ROZPOčET Návrh nemá žiadny vplyv na rozpočet EÚ. EURÓPSKY HOSPODÁRSKY PRIESTOR Navrhované pozmeňujúce a doplňujúce nariadenie sa týka EHP, a preto by sa malo rozšíriť na Európsky hospodársky priestor. PODROBNÉ VYSVETLENIE V záujme zjednodušenia legislatívneho rámca v oblasti ochrany spotrebiteľa sa navrhovaným pozmeňujúcim a doplňujúcim návrhom vypustia neaktuálne ustanovenia v prílohe k nariadeniu o spolupráci v oblasti ochrany spotrebiteľa a nahradia sa aktuálnymi odkazmi na nové právne predpisy. Aktualizácia prílohy bude spočívať v odstránení právnych predpisov, ktoré nie sú relevantné pre spoluprácu v oblasti ochrany spotrebiteľa medzi národnými orgánmi na vynucovanie právnych predpisov, a v aktualizácií odkazov na staré právne predpisy, ktoré už nie sú platné, odkazmi na právne predpisy v oblasti ochrany spotrebiteľa, ktoré ich nahrádzajú. Vypustenie Smernica o klamlivej a porovnávacej reklame • Smernica Rady 84/450/EHS z 10. septembra 1984 o klamlivej a porovnávacej reklame[10] Smernica 84/450/EHS by sa mala vypustiť z prílohy k nariadeniu o spolupráci v oblasti ochrany spotrebiteľa, pretože sa zrušila smernicou Európskeho parlamentu a Rady 2006/114/ES z 12. decembra 2006 o klamlivej a porovnávacej reklame[11]. Cieľom smernice 2006/114/ES nie je všeobecná ochrana záujmov spotrebiteľov, ale iba ochrana ich záujmov súvisiacich s porovnávacou reklamou. Preto by sa do nariadenia o spolupráci v oblasti ochrany spotrebiteľa mal zahrnúť iba odkaz na články o porovnávacej reklame v smernici 2006/114/ES. • Smernica Európskeho parlamentu a Rady 97/55/ES zo 6. októbra 1997, ktorou sa mení a dopĺňa smernica 84/450/EHS týkajúca sa klamlivej reklamy tak, aby zahŕňala porovnávaciu reklamu[12] Smernica 97/55/ES mení a dopĺňa zrušenú smernicu 84/450/EHS o klamlivej reklame, a preto by sa mala vypustiť z prílohy k nariadeniu o spolupráci v oblasti ochrany spotrebiteľa. Nahradenie Smernica o spotrebiteľskom úvere • Smernica Rady 87/102/EHS z 22. decembra 1986 o aproximácii zákonov, iných právnych predpisov a správnych opatrení členských štátov, ktoré sa týkajú spotrebiteľského úveru[13] Smernica 87/102/EHS sa zrušila smernicou Európskeho parlamentu a Rady 2008/48/ES z 23. apríla 2008 o zmluvách o spotrebiteľskom úvere a o zrušení smernice Rady 87/102/EHS[14]. Z tohto dôvodu by sa mala vypustiť z prílohy k nariadeniu o spolupráci v oblasti ochrany spotrebiteľa. • Smernica 2008/48/ES o zmluvách o spotrebiteľskom úvere Keďže smernica 2008/48/ES o zmluvách o spotrebiteľskom úvere má nahradiť smernicu 87/102/EHS, mala by sa zahrnúť do prílohy k nariadeniu o spolupráci v oblasti ochrany spotrebiteľa. Smernica o audiovizuálnych mediálnych službách • Smernica Európskeho parlamentu a Rady č. 89/552/EHS z 3. októbra 1989 o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa audiovizuálnych mediálnych služieb[15] Smernica 89/552/EHS sa zrušila smernicou Európskeho parlamentu a Rady 2010/13/EÚ z 10. marca 2010 o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách)[16]. Preto by sa mala smernica 89/552/EHS vypustiť z prílohy k nariadeniu o spolupráci v oblasti ochrany spotrebiteľa. • Smernica 2010/13/EÚ (smernica o audiovizuálnych mediálnych službách) Príslušné ustanovenia smernice o audiovizuálnych mediálnych službách by sa mali zahrnúť do prílohy k nariadeniu o spolupráci v oblasti ochrany spotrebiteľa, pretože uvedená smernica má nahradiť smernicu 89/552/EHS. Smernica o časovom vymedzení • Smernica 94/47/ES Európskeho Parlamentu a Rady z 26. októbra 1994 týkajúca sa ochrany kupujúcich v súvislosti s niektorými prvkami zmlúv o kúpe práva na časovo vymedzené užívanie nehnuteľností[17] Smernica 94/47/ES sa zrušila smernicou Európskeho parlamentu a Rady 2008/122/ES zo 14. januára 2009 o ochrane spotrebiteľov, pokiaľ ide o určité aspekty zmlúv o časovo vymedzenom užívaní ubytovacích zariadení, o dlhodobom dovolenkovom produkte, o ďalšom predaji a o výmene[18]. Preto by sa mala smernica 94/47/ES vypustiť z prílohy k nariadeniu o spolupráci v oblasti ochrany spotrebiteľa. • Smernica 2008/122/ES o ochrane spotrebiteľov, pokiaľ ide o určité aspekty zmlúv o časovo vymedzenom užívaní ubytovacích zariadení, o dlhodobom dovolenkovom produkte, o ďalšom predaji a o výmene Keďže smernica 2008/122/ES má nahradiť smernicu 94/47/EHS, mala by sa zahrnúť do prílohy k nariadeniu o spolupráci v oblasti ochrany spotrebiteľa. Opravy Smernica o nekalých podmienkach v spotrebiteľských zmluvách Súčasný odkaz na prílohu k smernici o nekalých podmienkach v spotrebiteľských zmluvách znie takto: „Smernica Rady 93/13/EHS z 5. apríla 1993 o nekalých podmienkach v spotrebiteľských zmluvách (Ú. v. ES L 95, 21.4.1993, s. 29). Smernica zmenená a doplnená rozhodnutím Komisie 2002/995/ES (Ú. v. ES L 353, 30.12.2002, s. 1).“ Rozhodnutím Komisie 2002/995/ES sa nemení a nedopĺňa smernica o nekalých podmienkach v spotrebiteľských zmluvách, a preto by sa mal uvedený odkaz opraviť. 2011/0001 (COD) Návrh NARIADENIE RADY ktorým sa mení a dopĺňa nariadenie (ES) č. 2006/2004 o spolupráci medzi národnými orgánmi zodpovednými za vynucovanie právnych predpisov na ochranu spotrebiteľa (Text s významom pre EHP) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 114, so zreteľom na návrh Európskej komisie[19], po predložení návrhu právneho predpisu národným parlamentom, so zreteľom na stanovisko Európskeho hospodárskeho a sociálneho výboru[20], so zreteľom na stanovisko Výboru regiónov[21], v súlade s riadnym legislatívnym postupom, keďže: 1. V nariadení Európskeho parlamentu a Rady (ES) č. 2006/2004[22] sa stanovujú podmienky, za ktorých majú príslušné orgány v členských štátoch určené ako orgány zodpovedné za vynucovanie právnych predpisov na ochranu záujmov spotrebiteľov spolupracovať navzájom a s Európskou komisiou na účely zabezpečenia dodržiavania týchto právnych predpisov, bezproblémového fungovania vnútorného trhu a zvýšenia úrovne ochrany ekonomických záujmov spotrebiteľov. 2. V článku 3 písm. a) nariadenia (ES) č. 2006/2004 sa stanovuje, že „právne predpisy na ochranu záujmov spotrebiteľov“ sú smernice v podobe, v akej sú transponované do vnútroštátneho právneho poriadku členských štátov a nariadenia uvedené v prílohe k uvedenému nariadeniu („príloha“). 3. Niekoľko právnych aktov uvedených v prílohe sa medzičasom zrušilo a prijali sa nové právne predpisy. 4. Smernica Rady 84/450/EHS z 10. septembra 1984 o klamlivej a porovnávacej reklame[23] sa zrušila smernicou Európskeho parlamentu a Rady 2006/114/ES[24]. Odkaz na smernicu 84/450/EHS by sa preto mal z prílohy vypustiť. Okrem toho je vhodné zahrnúť do prílohy iba odkaz na konkrétne články smernice 2006/114/ES zamerané na ochranu záujmov spotrebiteľov. 5. Smernica Európskeho parlamentu a Rady 97/55/ES zo 6. októbra 1997, ktorou sa mení a dopĺňa smernica 84/450/EHS týkajúca sa klamlivej reklamy tak, aby zahŕňala porovnávaciu reklamu[25], je smernicou, ktorou sa mení a dopĺňa zrušená smernica 84/450/EHS. Odkaz na smernicu 97/55/EHS by sa preto mal z prílohy vypustiť. 6. Smernica Rady 87/102/EHS z 22. decembra 1986 o aproximácii zákonov, iných právnych predpisov a správnych opatrení členských štátov, ktoré sa týkajú spotrebiteľského úveru[26] sa zrušila a nahradila smernicou Európskeho parlamentu a Rady 2008/48/ES z 23. apríla 2008 o zmluvách o spotrebiteľskom úvere a o zrušení smernice Rady 87/102/EHS[27]. Preto by sa mal odkaz na smernicu 87/102/EHS uvedený v prílohe nahradiť odkazom na smernicu 2008/48/ES. 7. Smernica Európskeho parlamentu a Rady 89/552/EHS z 3. októbra 1989 o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa audiovizuálnych mediálnych služieb[28] sa zrušila a nahradila smernicou Európskeho parlamentu a Rady 2010/13/EÚ (smernica o audiovizuálnych mediálnych službách)[29]. Podľa článku 34 smernice 2010/13/EÚ sa odkazy na smernicu 89/552/EHS uvedené v prílohe k nariadeniu (ES) č. 2006/2004 vykladajú ako odkazy na smernicu 2010/13/EÚ. V záujme čitateľnosti je však vhodné nahradiť odkaz na smernicu 89/552/EHS uvedenú v prílohe odkazom na príslušné články smernice 2010/13/EÚ. 8. Smernica Rady 93/13/EHS z 5. apríla 1993 o nekalých podmienkach v spotrebiteľských zmluvách nebola zmenená a doplnená rozhodnutím Komisie 2002/995/ES a odkaz na uvedené rozhodnutie by sa mal vypustiť. 9. Smernica Európskeho Parlamentu a Rady 94/47/ES z 26. októbra 1994 týkajúca sa ochrany kupujúcich v súvislosti s niektorými prvkami zmlúv o kúpe práva na časovo vymedzené užívanie nehnuteľností[30] sa zrušila a nahradila smernicou Európskeho parlamentu a Rady 2008/122/ES zo 14. januára 2009 o ochrane spotrebiteľov, pokiaľ ide o určité aspekty zmlúv o časovo vymedzenom užívaní ubytovacích zariadení, o dlhodobom dovolenkovom produkte, o ďalšom predaji a o výmene[31]. Podľa článku 18 smernice 2008/122/EÚ sa odkazy na smernicu 94/47/ES uvedené v prílohe k nariadeniu (ES) č. 2006/2004 vykladajú ako odkazy na smernicu 2008/122/EÚ. V záujme čitateľnosti je však vhodné nahradiť odkaz na smernicu 94/47/ES uvedenú v prílohe odkazom na smernicu 2008/122/ES. 10. Príloha k nariadeniu (ES) č. 2006/2004 by sa mala zodpovedajúcim spôsobom zmeniť a doplniť. 11. Smernica 87/102/EHS sa nahradila smernicou 2008/48/ES, pričom sa v smernici 2008/48/ES výslovne neuvádza, že odkazy na zrušenú smernicu 87/102/EHS sa vykladajú ako odkazy na smernicu 2008/48/ES. V záujme právnej istoty by malo toto nariadenie bezodkladne nadobudnúť účinnosť, PRIJALI TOTO NARIADENIE: Článok 1 Príloha k nariadeniu (ES) č. 2006/2004 sa mení a dopĺňa v súlade s prílohou k tomuto nariadeniu. Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli [...] Za Európsky parlament Za Radu predseda predseda PRÍLOHA Príloha k nariadeniu (ES) č. 2006/2004 sa mení a dopĺňa takto: (1) Poznámka pod čiarou č. 1 sa nahrádza takto: „(1) Smernice č. 6, 8 a 13 obsahujú osobitné ustanovenia.“ (2) Bod 1 sa nahrádza takto: „1. Smernica Európskeho parlamentu a Rady 2006/114/ES z 12. decembra 2006 o klamlivej a porovnávacej reklame (Ú. v. EÚ L 376, 27. 12. 2006, s. 21): články 1, 2 písm. c), 4, 5, 6, 7, 8.“ (3) Bod 3 sa nahrádza takto: „3. Smernica Európskeho parlamentu a Rady 2008/48/ES z 23. apríla 2008 o zmluvách o spotrebiteľskom úvere a o zrušení smernice Rady 87/102/EHS (Ú. v. EÚ L 133, 22. 5. 2008, s. 66).“ (4) Bod 4 sa nahrádza takto: „4. Smernica Európskeho parlamentu a Rady 2010/13/EÚ z 10. marca 2010 o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách) (Ú. v. EÚ L 95, 15. 4. 2010, s. 1): články 9, 10, 11, a 19 až 26.“ (5) Bod 6 sa nahrádza takto: „6. Smernica Rady 93/13/EHS z 5. apríla 1993 o nekalých podmienkach v spotrebiteľských zmluvách (Ú. v. ES L 95, 21. 4. 1993, s. 29).“ (6) Bod 7 sa nahrádza takto: „7. Smernica Európskeho parlamentu a Rady 2008/122/ES zo 14. januára 2009 o ochrane spotrebiteľov, pokiaľ ide o určité aspekty zmlúv o časovo vymedzenom užívaní ubytovacích zariadení, o dlhodobom dovolenkovom produkte, o ďalšom predaji a o výmene (Ú. v. EÚ L 33, 3. 2. 2009, s. 10).“ (7) Bod 9 sa vypúšťa. [1] Ú. v. EÚ L 364, 9.12.2004, s. 1. [2] KOM(2001) 531 v konečnom znení. [3] KOM(2002) 289 v konečnom znení. [4] Uznesenie Rady z 2. decembra 2002 týkajúce sa stratégie Spoločenstva v oblasti spotrebiteľskej politiky v rokoch 2002 – 2006, Ú. v. ES C11, 17.1.2003, s. 1. [5] Uznesenie Európskeho parlamentu týkajúce sa dôsledkov Zelenej knihy Komisie o ochrane spotrebiteľa Európskej únie na budúcnosť spotrebiteľskej politiky EÚ (KOM(2001) 531 - C5-0295/2002 - 2002/2151(COS)), uznesenie Európskeho parlamentu o perspektíve právnej ochrany spotrebiteľa v zmysle Zelenej knihy Komisie o ochrane spotrebiteľa Európskej únie (KOM(2001) 531 - C5-0294/2002 - 2002/2150(COS)), uznesenie Európskeho parlamentu týkajúce sa oznámenia Komisie Európskemu parlamentu, Rade, Hospodárskemu a sociálnemu výboru a Výboru regiónov o „Stratégii spotrebiteľskej politiky na roky 2002 – 2006“ (COM(2002) 208 - C5-0329/2002 - 2002/2173(COS)). [6] KOM(2003) 443 v konečnom znení. [7] Článok 294 ZFEÚ. [8] Článok 114 ZFEÚ. [9] Predtým článok 5 Zmluvy o ES. [10] Ú. v. ES L 250, 19.9.1984, s. 17, naposledy zmenená a doplnená smernicou 2005/29/ES, Ú. v. EÚ L 149, 11.6.2005, s. 22. [11] Ú. v. EÚ L 376, 27.12.2006, s. 21. [12] Ú. v. ES L 290, 23.10.1997, s. 18. [13] Ú. v. ES L 42, 12.2.1987, s. 48. [14] Ú. v. EÚ L 133, 22.5.2008, s. 66, opravené v korigende Ú. v. EÚ L 207, 11.8.2009, s. 14. [15] Ú. v. ES L 298, 17.10.1989, s. 23, naposledy zmenená a doplnená smernicou 2007/65/ES, Ú. v. EÚ L 332, 18.12.2007, s. 27. [16] Ú. v. EÚ L 95, 15.4.2010, s. 1. [17] Ú. v. ES L 280, 29.10.1994, s. 83. [18] Ú. v. EÚ L 33, 3.2.2009, s. 10. [19] Ú. v. EÚ C , , s. . [20] Ú. v. EÚ C , , s. . [21] Ú. v. EÚ C , , s. . [22] Ú. v. ES L 364, 9.12.2004, s. 1. [23] Ú. v. ES L 250, 19.9.1984, s. 17, naposledy zmenená a doplnená smernicou 2005/29/ES, Ú. v. EÚ L 149, 11.6.2005, s. 22. [24] Ú. v. ES L 376, 27.12.2006, s. 21. [25] Ú. v. ES L 290, 23.10.1997, s. 18. [26] Ú. v. ES L 42, 12.2.1987, s. 48. [27] Ú. v. EÚ L 133, 22.5.2008, s. 66, opravené v korigende Ú. v. EÚ L 207, 11.8.2009, s. 14. [28] Ú. v. ES L 298, 17.10.1989, s. 23. [29] Ú. v. EÚ L 95, 15.4.2010, s. 1. [30] Ú. v. ES L 280, 29.10.1994, s. 83. [31] Ú. v. EÚ L 33, 3.2.2009, s. 10.